cyanic-selkie/wikianc huggingface dataset:
বোরহানউদ্দিন
বোরহানউদ্দিন বাংলাদেশের দক্ষিণাঞ্চলের বরিশাল বিভাগের অন্তর্গত ভোলা জেলার ভোলা দ্বীপে অবস্থিত একটি শহর। প্রশাসনিকভাবে শহরটি বোরহানউদ্দিন উপজেলার সদর। শহরটি ভোলা জেলার চতুর্থ বৃহত্তম ও বোরহানউদ্দিন উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  বরিশাল বিমানবন্দর। বিভাগীয় শহর বরিশাল থেকে ৭৩.৪ কি.মি. এবং জেলা শহর ভোলা থেকে ৪২.৭ কি.মি. দূরত্বে বোরহানউদ্দিন শহর অবস্থিত।
জনসংখ্যা
বোরহানউদ্দিন শহরের মোট জনসংখ্যা ৩৮,৪০১ জন যার মধ্যে ১৯,০৫৯ জন পুরুষ এবং ১৯,৩৪২ জন নারী। এ শহরের পুরুষ এবং নারীর অনুপাত ৯৯:১০০। শহরে মোট খানা সংখ্যা বা পরিবার রয়েছে ৮০৫৫টি।
ভৌগোলিক উপাত্ত
শহরটি অক্ষাংশ ও দ্রাঘিমাংশে অবস্থিত। সমুদ্র সমতল থেকে শহরটির গড় উচ্চতা ১১.০৮ মিটার।
প্রশাসন
১৯৯৮ সালে বোরহানউদ্দিন শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বোরহানউদ্দিন পৌরসভা নামক একটি স্থানীয় সরকার সংস্থা (পৌরসভা) গঠিত হয়, যা ৯টি ওয়ার্ড এবং ১৩টি মহল্লায় বিভক্ত । ২৮.২১ বর্গ কি.মি. আয়তনের বোরহানউদ্দিন শহরের ৩.২২ বর্গ কি.মি. এলাকা বোরহানউদ্দিন পৌরসভা দ্বারা পরিচালিত হয়।
শিক্ষা ব্যবস্থা
বোরহানউদ্দিন শহরের স্বাক্ষরতার হার শতকরা ৬০.৭ ভাগ।
ফুট
ফুট ( pl. ফিট; সংক্ষেপ: ft; সংকেত: ′, প্রাইম চিহ্ন) হচ্ছে যুক্তরাষ্ট্রীয় পরিমাপ পদ্ধতি এবং ব্রিটিশ পরিমাপ পদ্ধতিতে দৈর্ঘ্য পরিমাপের একক। ১৯৫৯ সালের আন্তর্জাতিক গজ ও পাউন্ড অ্যাগ্রিমেন্ট অনুসারে এক ফুট সমান ০.৩০৪৮ মিটার। যুক্তরাষ্ট্রীয় ও ব্রিটিশ একক অনুসারে এক ফুট সমান ১২ ইঞ্চি এবং তিন ফুট সমান এক গজ।
উৎপত্তি
ঐতিহাসিকভাবে মানব শরীর দৈর্ঘ্যের এককের ভিত্তি হিসেবে ব্যবহৃত হয়ে আসছে। একজন শ্বেতাঙ্গ পুরুষের পা তার উচ্চতার ১৫.৩%, ফলে ১৬০ সেন্টিমিটার (৫ ফুট ৩ ইঞ্চি) উচ্চতাবিশিষ্ট একজন ব্যক্তির পায়ের আকার ২৪৫ মিলিমিটার (৯.৬ ইঞ্চি) এবং ১৮০ সেন্টিমিটার (৫ ফুট ১১ ইঞ্চি) উচ্চতাবিশিষ্ট একজন ব্যক্তির পায়ের আকার ২৭৫ মিলিমিটার (১০.৮ ইঞ্চি)।
প্রত্নতত্ত্ববিদগণ মনে করেন দৈর্ঘ্য পরিমাপের জন্য মিশরীয়, প্রাচীন ভারতীয় ও মেসোপটেমীয়রা কিউবিট ব্যবহার করতো, অন্যদিকে রোমান ও গ্রিকরা ফুট ব্যবহার করতো। হরপ্পার সরলরৈখিক পরিমাপ অনুসারে সিন্ধু সভ্যতার শহরগুলো ব্রোঞ্জ যুগে ১৩.২ ইঞ্চিতে (৩৪০ মিমি) এক ফুট ও ২০.৮ ইঞ্চিতে (৫৩০ মিমি) এক কিউবিট ব্যবহার করত। মিশরীয়দের এক ফুট সমান ছিল চার হাত বা ১৬ সংখ্যা, যা দিজিয়ার নামে পরিচিত ছিল এবং প্রায় ৩০ সেমি (১২ ইঞ্চি) হিসেবে পুনর্নির্মাণ করা হয়।
চিনপাই রেলওয়ে স্টেশন
চিনপাই রেলওয়ে স্টেশন হল আসানসোল রেলওয়ে বিভাগের অন্ডাল-সাঁইথিয়া শাখা লাইনের একটি রেলওয়ে স্টেশন যা সাহেবগঞ্জ লুপ লাইনে আন্ডাল থেকে সাঁইথিয়া পর্যন্ত সংযোগ স্থাপন করে। এটি ভারতীয় রেলওয়ের পূর্ব রেলওয়ে জোনের এখতিয়ারের অধীনে। এটি ভারতের পশ্চিমবঙ্গ রাজ্যের বীরভূম জেলার চিনপাইতে অবস্থিত। চিনপাই রেলওয়ে স্টেশন বক্রেশ্বর তাপবিদ্যুৎ কেন্দ্র টাউনশিপ এলাকায় পরিষেবা দেয়।
ইতিহাস
অন্ডাল-সাঁইথিয়া শাখা লাইন ১৯১৩ সালে নির্মিত হয়। অন্ডাল-পান্ডবেশ্বর অংশের বিদ্যুতায়ন ২০১০-১১ সালে সম্পন্ন হয় এবং চিনপাই রেলওয়ে স্টেশন সহ পাণ্ডবেশ্বর-সাইথিয়া রুট ২০১৬ সালে সম্পন্ন হয়।
পসন্দা
পসন্দা হল ভারতীয় উপমহাদেশের একটি জনপ্রিয় শাহী মোঘলাই মাংসের খাবার, যেটি বিশেষ করে উত্তর ভারত, রামপুর, হায়দ্রাবাদ এবং পাকিস্তানে বিখ্যাত। এটি মুঘল সম্রাটদের দরবারে পরিবেশিত খাবার থেকে উদ্ভূত হয়েছে। শব্দটি উর্দু শব্দ "পসন্দে"র একটি ভিন্ন নাম যার অর্থ "প্রিয়", যা ঐতিহ্যগতভাবে রান্নায় ব্যবহৃত মাংসের প্রধান অংশকে বোঝায়।
উপাদান এবং প্রস্তুতি
মূলত পসন্দা ভেড়ার বা ছাগলের মাংস দিয়ে তৈরি হয়। এগুলি সরু লম্বা খণ্ডে কেটে চ্যাপ্টা করা হয়, জারিত করা হয় এবং মসলা দিয়ে ভাজা হয়। পাকিস্তানে পসন্দাগুলি সাধারণত গরুর মাংসের ফালিকে সরু লম্বা খণ্ডে কেটে চ্যাপ্টা করে তৈরি করা হয়। বর্তমান সময়ে, মুরগি এবং বাগদা চিংড়ি ব্যবহার করেও পসন্দা তৈরি করা হয়।; প্রতিটি ক্ষেত্রেই, রন্ধনপ্রক্রিয়া এবং বাকি উপাদানগুলি সাধারণত একই থাকে।
মাংস কেটে চ্যাপ্টা করার পর, এটি দই, লঙ্কা গুঁড়া, এবং অনেক মসলা ও ফোড়ন সমন্বিত একটি জারণে রাখা হয়, মসলার মধ্যে সাধারণত জিরা, গোল মরিচের গুঁড়ো, এলাচ এবং রসুন অন্তর্ভুক্ত থাকে। কয়েক ঘন্টা জারণ করার পর, মাংস অন্যান্য কয়েকটি উপাদানের সাথে একত্রে একটি রন্ধন পাত্রে রাখা হয় যেগুলি দিয়েই "পসন্দা" তৈরি হয়ে যায়—সেগুলি হল পিঁয়াজ, ধনে, মরিচ, এবং কখনও কখনও দারুচিনি বা গোল মরিচ—তারপর ৩০ মিনিট থেকে এক ঘন্টা ধরে ধীরে ধীরে সেটি ভাজা হয়। এর পরে খাবারটি টমেটো বা বাদাম (যে ক্ষেত্রে এটি বাদাম পসন্দা নামে পরিচিত) দিয়ে সাজানো যেতে পারে। এটি প্রায়ই সাদা ভাত বা নান দিয়ে পরিবেশন করা হয়।
ইতিহাস
যদিও এই খাবারটির আবিষ্কার মুঘল দরবার থেকে হয়েছে, এর রন্ধন প্রণালীটি পূর্ব-বিদ্যমান কোন রান্নার কৌশলের বিকাশ হতে পারে, কারণ খ্রিস্টীয় ১২ শতকে মানসোল্লাসার জন্য একই ধরনের প্রস্তুতির পদ্ধতি বর্ণনা করা হয়েছে।
বৈকল্পিক: কাবাব
যদিও পসন্দা সাধারণত মাংসের খাবার হিসেবে পরিবেশন করা হয়, এটি কাবাব আকারেও প্রস্তুত করা যেতে পারে। খাবারটির স্বাদ এবং বাদামের সাথে এর সংযোগের জন্য, পসন্দাকে ক্রিম, নারকেল দুধ বা দই এবং বাদাম দিয়ে তৈরি হালকা ঝোলের তরকারিও বোঝায়।
অঘোষ পশ্চাদ্দন্তমূলীয় উষ্মধ্বনি
অঘোষ পশ্চাদ্দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʃ]
বাংলা বর্ণমালায় যদিও "শ" বর্ণটি "তালব্য শ" নামে পরিচিত, বর্তমান বাংলা ভাষায় এই বর্ণের উচ্চারণ হল পশ্চাদ্দন্তমূলীয়। বর্তমান বাংলায় "স" ও "ষ" বর্ণগুলোও "শ" বর্ণের মত পশ্চাদ্দন্তমূলীয়স্থানে উচ্চারিত হয়, যেমন "সাগর", "আসা", "চাষ", ইত্যাদি।
আল বারা ইবনে মালিক
আল বারা ইবনে মালিক  হলেন মুহাম্মদ এর একজন সাহাবী। তিনি দীর্ঘদিন মুহাম্মদ এর সংস্পর্শে ছিলেন। কিন্তু তারপরও তিনি খুব সংখ্যক হাদীস বর্ণনা করেছেন। তিনি ছিলেন মূলত একজন যোদ্ধা সাহাবী।
বংশপরিচয়
আবু হাতেমের মতে, মুহাম্মাদের সেবক আনাস ইবনে মালিকের বৈমাত্রেয় ভাই হলেন আল বারা ইবনে মালিক । তবে সা’দের মতে তিনি ইবনে মালিকের আপন ভাই। তাদের মায়ের নাম উম্মু সুলাইম। ইবনে হাজার বলেছেন, ‘শুরাইক ইবনে সামহার জীবনীতে দেখা যায়, তিনি আল বারা ইবনে মালিকের  বৈমাত্রেয় ভাই। তাঁদের উভয়ের মায়ের নাম সামহা। পক্ষান্তরে আনাস ইবনে মালিকের মা যে উম্মু সুলাইম এই ব্যাপারে কোন সন্দেহ নাই।'
ইসলাম গ্রহণ
আল বারা ইবনে মালিক কখন ইসলাম ধর্মে দীক্ষিত হয়েছেন সে সম্পর্কে বিস্তারিত জানা যায় না। তবে মুহাম্মাদ  মদীনায় হিজরত করার পর কোন এক সময়ে তিনি মুসলিম হয়েছিলেন।
যুদ্ধে অংশগ্রহণ
শুধুমাত্র বদর যুদ্ধ ছাড়া আল বারা ইবনে মালিক অন্যান্য সকল যুদ্ধে অংশগ্রহণ করেন। এমনকি তিনি হুদায়বিয়ার সন্ধির সময়েও উপস্থিত ছিলেন।
ইয়ামামার যুদ্ধ
মসায়লামা আল কাজ্জাবের বিরুদ্ধে ইয়ামামার প্রান্তরে ইয়ামামার যুদ্ধ হয়েছিলো। সে যুদ্ধে আল বারা ইবনে মালিক বীরত্বপূর্ণ ভূমিকা পালন করেন। এই যুদ্ধে খালিদ বিন ওয়ালিদ  ছিলেন সেনাপতি। যুদ্ধের এক পর্যায়ে আল বারা ইবনে মালিক  চিৎকার করে বলে উঠেন, “হে মদীনার অধিবাসীগণ, আজ তোমরা অন্তর থেকে মদীনার চিন্তা মুছে ফেলো, আজ তোমাদের অন্তরে শুধু আল্লাহ ও জান্নাতের স্মরণ বিদ্যমান থাকাই বাঞ্ছনীয়।”
আল বারা ইবনে মালিক মুসায়লামার বাহিনীকে প্রতিরোধ করেন এবং তাদের কোণঠাসা করে ফেলেন। তারা পালিয়ে প্রাচীরবেষ্টিত বাগানের ভেতরে চলে যায় এবং প্রধান দরজা বন্ধ করে ভেতরে অবস্থান করে। কথিত আছে এই সময় আল বারা ইবনে মালিক  কে প্রাচীরে ওপারে ছুড়ে ফেলা হয়। তিনি বাগানে প্রবেশ করে দরজা খুলে দিলে মুসলিম বাহিনী ভেতরে প্রবেশ করে এবং যুদ্ধে জয়লাভ করে। এই যুদ্ধে তার দেহে ৮০টি ক্ষত তৈরী হয়েছিলো বিভিন্ন তরবারী, তীর ও বর্শার আঘাতে।
ইরাকের হীরক যুদ্ধ
আল বারা ইবনে মালিক ইরাকের হীরক যুদ্ধে অংশগ্রহণ করেন। এই যুদ্ধেও তিনি অনবদ্য ভূমিকা রাখেন। যুদ্ধচলাকালীন সময়ে আনাস  দুর্গের প্রাচীর টপকানোর সময় শিকলে আটকে পড়েন। দুর্গবাসীরা তাকে দুর্গের ভেতরে টেনে নেওয়ার সময় আল বারা ইবনে মালিক  তাকে উদ্ধার করেন। শিকল এত গরম ছিলো যে আল বারা ইবনে মালিক  এর হাতের মাংস পুড়ে হাড় বেরিয়ে যায়।
তুসতার যুদ্ধ
আল বারা ইবনে মালিক পারস্য তথা বর্তমান ইরানের তুসতার যুদ্ধে অংশগ্রহণ করেন। এই যুদ্ধে তিনি আবু মূসা আল আশআরীর  বাহিনীর ডান ভাগের অধিনায়ক ছিলেন। কথিত আছে তিনি এই যুদ্ধে শতাধিক সৈন্যকে হত্যা করেন।
শিল্পচর্চা
আল বারা ইবনে মালিক গান গাইতে পছন্দ করতেন। তিনি সাহাবীদেরকে উট চরানোর গান গেয়ে শোনাতেন। তিনি মুহাম্মাদের সাথে ভ্রমণ অবস্থায় গান গাওয়া শুরু করলে মুহাম্মাদ  বলেন, ‘মহিলাদের কথা একটু মনে রেখো।’ এই কথা শুনে তিনি চুপ হয়ে যান।
মৃত্যু
তুসতারের যুদ্ধের সময় হরমুজান নামক এক সৈন্যের সাথে যুদ্ধ করার সময় আল বারা ইবনে মালিক মারা যান। তার অস্ত্র-শস্ত্র এবং যুদ্ধের পোশাক ৩০ হাজার মুদ্রায় বিক্রি করা হয়।
কুমিল্লা পল্লী বিদ্যুৎ সমিতি-৩
কুমিল্লা পল্লী বিদ্যুৎ সমিতি-৩ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুমিল্লা পল্লী বিদ্যুৎ সমিতি-৩ চট্টগ্রাম বিভাগের কুমিল্লা জেলায় ৪টি জোনাল অফিস, ২টি সাব-জোনাল অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-৩ প্রতিষ্ঠিত হয় ২০১৪ সালের ২৮ জানুয়ারি।
নন্দকুমার রেলওয়ে স্টেশন
নন্দকুমার রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি নন্দকুমার এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০০ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৩ কি.মি. দূরে স্টেশনটি অবস্থিত।
কুমিল্লা পল্লী বিদ্যুৎ সমিতি-৩
ইতিহাস
কুমিল্লা পল্লী বিদ্যুৎ সমিতি-৩ এর যাত্রা শুরু হয় ২০১৪ সালে। এ সমিতির অধীনে ৬টি উপজেলা, ৬৫টি ইউনিয়ন ও ১০০৪টি গ্রাম রয়েছে। এর সদর দপ্তর কুমিল্লার দাউদকান্দিতে অবস্থিত।
নন্দকুমার রেলওয়ে স্টেশন
ইতিহাস
নন্দকুমার রেলওয়ে স্টেশনটি পশ্চিমবঙ্গের হলদিয়া মেছেদা রোড, নন্দকুমার তে অবস্থিত। স্টেশন কোড হল (এনডিকেআর)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি তমলুক, লবণ সত্যাগ্রহ স্মারক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়
মানুষ হিশেবে আমার অপরাধসমূহ
মানুষ হিশেবে আমার অপরাধসমূহ বাংলাদেশি লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৬ সালে (ফাল্গুন, ১৪০২ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। আজাদ এই উপন্যাস এম আমীর-উল ইসলামকে উৎসর্গ করেছেন।
সারাংশ
সরকারি কর্মকর্তা আনিসের ঘনিষ্ঠ বন্ধু দেলোয়ার গাড়ি দুর্ঘটনায় মারা গেলে তার পত্নী ডলির সঙ্গে বিয়ে হয় আনিসের, ডলি আর আনিস দুজন দুজনকে প্রথম দেখাতেই একটু একটু পছন্দ করে এবং একদিন তারা বিয়ে করে ফেলে; দেলোয়ারের অভিভাবক আনিস আর ডলিকে পরোক্ষভাবে দোষ দিতে থাকে দেলোয়ারের মৃত্যুর জন্য।
আনিস ঢাকা বিশ্ববিদ্যালয় থেকেই দেলোয়ারের ভালো বন্ধু, আনিসকে দেলোয়ার বিশ্ববিদ্যালয় পড়াকালীন সময়ই একটি পতিতালয়ে নিয়ে যায়, দেলোয়ার যৌন সম্পর্কে লিপ্ত না হলেও আনিস লিপ্ত হয়ে যায় আর দেলোয়ার আনিসকে একভাবে বোঝায় যে সে সামাজিক অপরাধী। দেলোয়ারের বিয়ের দিন ডলির দিকে আনিসের নজর পড়ে আর মনে মনে একভাবে তাকে ভালোও লেগে যায় আনিসের, একদিন বিয়ে করে তারা এবং আনিস ডলির সঙ্গে দৈহিক সম্পর্কে লিপ্ত হলেও সন্তান জন্ম দিতে চায়না।
আনিসের পত্নী ডলি একসময় লন্ডন চলে যায় এবং তখন রোকেয়া নামের একটি উঠতি বয়সী মেয়ের সঙ্গে আনিসের এক ধরনের প্রেমের সম্পর্ক হয়, আনিস এই সময় চাকরি ছেড়ে দেয়।
আইসিসি মহিলা টি২০ বিশ্বকাপ
আইসিসি মহিলা টি২০ বিশ্বকাপ (পূর্বনাম:আইসিসি মহিলা বিশ্ব টুয়েন্টি২০) মহিলাদের টুয়েন্টি২০ ক্রিকেটের সবচেয়ে উচ্চতর ও গুরুত্বপূর্ণ টুর্নামেন্ট। এটি আইসিসি মহিলা ক্রিকেট বিশ্বকাপ-এর পাশাপাশি সমান জনপ্রিয়। এ প্রতিযোগিতাটি পুরুষদের আইসিসি বিশ্ব টুয়েন্টি২০ প্রতিযোগিতার সাথে মিল রেখে একই সময় অনুষ্ঠিত হয়। ক্রীড়া নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল পরিচালনা করে। এটি প্রতি ২ বছর অন্তর অনুষ্ঠিত হয়। আইসিসি'র পূর্ণ সদস্যভূক্ত দল স্বয়ংক্রিয়ভাবে এতে অংশগ্রহণ করে। বাকী দুইটি দলের অংশগ্রহণের জন্য তাদেরকে আইসিসি বিশ্ব টুয়েন্টি২০ যোগ্যতা নির্ধারণী প্রতিযোগিতায় অংশগ্রহণ করতে হয়।
২০০৯ সালে প্রথমবারের মতো ইংল্যান্ডে এ প্রতিযোগিতাটি অনুষ্ঠিত হয়। স্বাগতিক ইংল্যান্ড মহিলা দল প্রতিযোগিতার শিরোপা জয় করে। শুরুতে আইসিসি মহিলা টুয়েন্টি২০ র‌্যাঙ্কিং প্রথায় অবস্থানকারী শীর্ষ ছয়টি দল ও বাছাইপর্ব থেকে বাকী ২ দল খেলত। পরবর্তীকালে ২০১৪ সালের প্রতিযোগিতায় ১০টি দল অংশগ্রহণ করে। বর্তমান শিরোপাধারী দল হিসেবে রয়েছে অস্ট্রেলিয়া ক্রিকেট দল।
যোগ্যতা নির্ধারণ
আইসিসি মহিলা টুয়েন্টি২০ আন্তর্জাতিক র‌্যাঙ্কিং ও বাছাইপর্ব প্রতিযোগিতার মাধ্যমে প্রতিযোগিতায় অংশগ্রহণের যোগ্যতা লাভ করা হয়। ২০১৪ সাল পর্যন্ত শীর্ষ ছয়টি দল ও বাছাইপর্ব থেকে বাকী ২ দল অংশগ্রহণ করে। কিন্তু ২০১৪ সালের প্রতিযোগিতায় র‌্যাঙ্কিং প্রথায় ৮ দলের অবস্থান থেকে শীর্ষ ৬ দল, স্বাগতিক দল ও বাছাইপর্ব থেকে ৩ দল অংশ নেয়।
২০০৯, ২০১০ ও ২০১২
২০০৯, ২০১০ ও ২০১২ সালের প্রতিযোগিতায় গ্রুপ পর্ব ও সুপার এইট পর্বে দলগুলোর মধ্যে নিম্নবর্ণিত পয়েন্ট বরাদ্দ করা হয়:
উভয় দলের ইনিংস শেষে রান সংখ্যা একই হলে টাই হবে। সেক্ষেত্রে সুপার ওভারের মাধ্যমে বিজয়ী নির্ধারিত হবে। সুপার ওভারেও টাই হলে ইনিংসে সর্বাধিক ছক্কা হাঁকানো দলকে বিজয়ী ঘোষণা করা হবে। এ ধারাটি প্রতিযোগিতার সকল ক্ষেত্রে প্রয়োগ করা হয়।
গ্রুপ পর্ব ও সুপার এইট পর্বে দলগুলোর অবস্থান নিম্নবর্ণিত শর্তাবলীতে নির্ধারিত হবে: সর্বাধিক পয়েন্ট সংগ্রহ
বাঁঙ্কে চামার
বঙ্কে চামার ছিলেন একজন স্বাধীনতা কর্মী, তিনি সিপাহী বিদ্রোহ ১৮৫৭ অংশ নেন। তিনি ছিলেন জৌনপুর জনপদের কুচরপুর গ্রাম, মাচালি শাহের বাসিন্দা। সিপাহী বিদ্রোহের পর বাঁঙ্কে চামার ও তার ১৮ জন সহযোগীকে বাঘি (বিদ্রোহী) ঘোষণা করা হয়েছিল। গ্রেপ্তার হওয়ার পরে চামারকে ফাঁসি দেওয়া হয়েছিল।
লে কোঁফেসিওঁ
লে কোঁফেসিওঁ (Les Confessions) সুইজারল্যান্ডীয় লেখক জঁ-জাক রুসোর আত্নজীবনী। বইটিতে রুসো তার নিজের জীবন তুলে ধরেছেন। ১৬৬৪ সালে তিনি বইটি লেখা শুরু করেন এবং দীঘ ৫ বছর সময় ব্যয় করে লেখা সম্পূর্ণ করেন।
ক্যারাম
thumb|250px|ঘুঁটিসহ ক্যারাম বোর্ড ক্যারাম এক ধরনের টেবিলটপ খেলা। বিলিয়ার্ডস ও টেবিল শাফলবোর্ড খেলার সঙ্গে এই খেলার কৌশলগত সাদৃশ্য লক্ষিত হয়। এই খেলার অপর নাম ফিঙ্গার বিলিয়ার্ডস।
বিস্তারিত
ক্যারাম আবিষ্কার দক্ষিণ এশিয়ায়। অবশ্য এ নিয়ে বিতর্ক যে নেই তা নয়। কেউ কেউ বলেন, খেলাটা প্রথম শুরু হয় শ্রীলংকায়। অনেকে বলেন, ভারতীয়রাই এক সময় খেলাটা ছড়িয়ে দেয় শ্রীলংকায়। আবার অনেকে বলেন পর্তুগালে। আবিষ্কারের পর সারা পৃথিবীতে যখন ছড়িয়ে পড়ল খেলাটা তখনই বিভিন্ন দেশে ভিন্ন ভিন্ন নিয়মে খেলা হতো।
দক্ষিণ ক্যালিফোর্নিয়ার স্কুলগুলোতে ১৯৫০ থেকে ১৯৮০ সাল পর্যন্ত আমেরিকান পদ্ধতি অনুযায়ী ক্যারাম খেলা হতো। এই ক্যারাম বোর্ডে আবার ছয়টি পকেট থাকত। খেলার নিয়মটা ছিল অনেকটা বিলিয়ার্ডের মতো। ক্যারামের আরেকটা নাম ফিঙ্গার বিলিয়ার্ডস। আমেরিকায় ১৮৯০ সালে শিক্ষক হেনরি হাস্কেল এই খেলার প্রচলিত নিয়মে বদল এনেছিলেন। তিনি স্ট্রাইকারটিকে অনেক হালকা করলেন আর এর ঘুঁটিগুলো বদলে রিংয়ের আকার দিলেন। আজও এই ধরনের ক্যারাম খেলার রীতি আছে। মেক্সিকো ও জাভায় এক সময় কাঠের ক্যারাম বোর্ডের ওপর বোতলের গোল ঢাকনাকে ঘুঁটি করে খেলা হতো। আইসিএফের রুলস বুক অনুসারে ক্যারাম বোর্ডের প্রতি বাহুর দৈর্ঘ্য সর্বনিম্ন ৭৩.৫০ সেন্টিমিটার এবং সর্বোচ্চ ৭৮ সেন্টিমিটার। প্রত্যেকটি পকেটের ব্যাস ৪.৪৫ সেন্টিমিটার। ১৯টি ঘুঁটির মধ্যে ৯টি সাদা, ৯টি কালো ও একটি লাল। প্রতিটি ঘুঁটির ব্যাস ৩.০২ সেন্টিমিটার থেকে ৩.১৮ সেন্টিমিটার এবং ওজন ৫ থেকে ৫.৫০ গ্রামের মধ্যে। স্ট্রাইকারের ব্যাস ৪.১৩ সেন্টিমিটার এবং সর্বোচ্চ ওজন ১৫ গ্রাম। ক্যারামের ঘুঁটিগুলোর রঙ অনুযায়ী পয়েন্ট। লাল রঙের ঘুঁটি, যেটাকে আমরা 'রেড' বলি তার পয়েন্ট সবচেয়ে বেশি। এই ঘুঁটিকে অনেক দেশে কুইন বলা হয়। আইসিএফের নিয়ম অনুযায়ীও 'রেড'কে কুইন বলা হয়।
ভারতের চেন্নাইতে ১৯৮৮ সালে আন্তর্জাতিক ক্যারাম ফেডারেশন (আইসিএফ) গঠিত হয়। এরপর থেকে জাতীয় ও আন্তর্জাতিক ম্যাচগুলোতে নির্দিষ্ট নিয়মই অনুসরণ করা হতে থাকে। আন্তর্জাতিক স্তরে প্রথম ক্যারাম প্রতিযোগিতা হয় ১৯৯৩ সালে।
১৯৯০ সালে বাংলাদেশ ক্যারাম ফেডারেশন গঠিত হয়। বাংলাদেশর সর্বত্র ক্যারাম খেলা ব্যাপক প্রচলিত ও জনপ্রিয় থাকার পরও সে অনুযায়ী আন্তর্জাতিক পর্যায়ে সাফল্য না পাওয়ার কারণ হয়তো, তৃণমূল পর্যায়ে ভিন্ন ভিন্ন নিয়মে খেলাটা খেলা হয়।
১। জুগল কিংবা সিঙ্গেল প্রত্যেক খেলায়ই যারা প্রথমে হিট করবে তাদের সাদা গুটি থাকবে। অবশ্য বিভিন্ন  সময় বিভিন্ন কালার ব্যবহার হয়ে থাকে। সাধারণত সাদা ও কালো গুটিই ব্যবহার হয়ে থাকে।
আমির হোসেন খান
আমির হোসেন খান একজন বাংলাদেশী পদার্থবিজ্ঞানী, শিক্ষাবিদ, লেখক ও অধ্যাপক। তিনি দীর্ঘদিন জাহাঙ্গীরনগর বিশ্ববিদ্যালয়ে অধ্যাপক হিসেবে এবং কুমিল্লা বিশ্ববিদ্যালয়ের উপাচার্য হিসেবে দায়িত্ব পালন করেছেন। উচ্চমাধ্যমিক স্তরের পদার্থবিজ্ঞান পাঠ্যপুস্তক রচনা করে তিনি খ্যাতি অর্জন করেন।
কর্মজীবন
আমির হোসেন খান জাহাঙ্গীরনগর বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন। ১৯৯৯ সালে তিনি বিশ্ববিদ্যালয়টির ছাত্র কল্যাণ ও কাউন্সেলিং কেন্দ্রের পরিচালক নিযুক্ত হন। ২০০৯ সালের ২৩ নভেম্বর বাংলাদেশের তৎকালীন রাষ্ট্রপতি তাকে কুমিল্লা বিশ্ববিদ্যালয়ের উপাচার্য নিযুক্ত করেন। ২০১৩ সালের ২২ নভেম্বর পর্যন্ত তিনি এ দায়িত্ব পালন করেন এবং এরপর আলী আশরাফ তার স্থলাভিষিক্ত হন। তিনি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ডের একজন সদস্য।
উচ্চ মাধ্যমিক স্তরের শিক্ষার্থীদের জন্য তিনি মোহাম্মদ ইসহাক ও মো. নজরুল ইসলামের সাথে যৌথভাবে পদার্থবিজ্ঞান ১ম ও ২য় পত্রের পাঠ্যপুস্তক রচনা করেন।
রামকৃষ্ণ চক্রবর্তী
রামকৃষ্ণ চক্রবর্তী (Ramkrishna Chakrabarty) (? - ১৯৩৬) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
রাজনৈতিক কাজ
বিপ্লবী দলের সদস্য ছিলেন। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের নেতা সূর্য সেন ও তার তিনজন সঙ্গীকে আশ্রয় দেওয়ার অপরাধে পুলিশ ১৯৩২ সালের জুন মাসে তাকে গ্রেপ্তার করে সশ্রম কারাদণ্ডে দণ্ডিত করে। ১৯৩২ সালের ১২ জুন রাতে মিলিটারি এসে হঠাৎ সেই বাড়ি ঘিরে ফেলে। মিলিটারি ও বিপ্লবী উভয়পক্ষে বেধেছিল তুমুল সংগ্রাম। বিপ্লবীদের গুলীতে ক্যাপ্টেন ক্যামেরনের প্রাণহীন দেহ ভূলুণ্ঠিত হয়। নির্মল সেন ও অপূর্ব সেন মিলিটারির গুলীতে নিহত হন। সেই দারুণ গোলমালের মধ্যে মাস্টারদা প্রীতিলতাকে নিয়ে অন্তর্ধান হন। মেদিনীপুর সেন্ট্রাল জেলে যক্ষ্মারোগে মৃত্যু হয়। মৃত্যুর পরেও তার পায়ে বেড়ি ছিলো। তার বিধবা মা সাবিত্রী দেবী একই অপরাধে দণ্ডিত হয়ে একই জেলের মহিলা বিভাগে ছিলেন।
ফিফা মহিলা ক্লাব বিশ্বকাপ
ফিফা মহিলা ক্লাব বিশ্বকাপ,মহিলা ফুটবল অ্যাসোসিয়েশন কতৃর্ক প্রস্তাবিত, ফিফার আয়োজিত টুর্নামেন্ট। এটি এখনো প্রস্তাবিত মডেল। টুর্নামেন্ট এর ফরম্যাট এখনো ঘোষণা করা হয়নি। পুরুষদের ক্লাব বিশ্বকাপ ৭টি টিমে হয়ে থাকে।
ইতিহাস
আন্তজার্তিক মহিলা ক্লাব চ্যাম্পিয়নশিপ ,মহিলা চ্যাম্পিয়ন ক্লাব কতৃর্ক আয়োজিত প্রথম বার্ষিক টুর্নামেন্ট। এটি জাপান ফুটবল অ্যাসোসিয়েশন কর্তক আয়োজিত। ২০১৩ সালে ফিফা কার্যকরী কমিটির কাছে প্রস্তাব আছে ফিফা মহিলা ক্লাব বিশ্বকাপ শুরু করারা জন্য। ২০১৫স্লে মহিলা ফুটবল সংস্থা পুনরায় প্রস্থাব দিয়ে থাকে, ফিফা মহিলা ক্লাব বিশ্বকাপ শুরু করার জন্য. ২০১৫ সালেব আগস্টে এটি শিউর হয় যে, ফিফা ক্লাব বিশ্বকাপ এর পরিকল্পনা অগ্রসর হচ্ছে। ২০১৭ সালে মহিলা ফুটবল অ্যাসোসিয়েশন এর প্রধান সারই বেরিমান মহিলা ক্লাব বিশ্বকাপ নিয়ে বলেন' আমারা কীভাবে এটি ঘোষণা করব,কখন এটি ঘোষণা করব এবং সকল দেশকে অন্তপকরা।
দুবাইয়ের শাসক
দুবাইয়ের শাসক হলো উত্তরাধিকারসূত্রে শাসক এবং দুবাই আমিরাতের সরকারপ্রধানের পদ, সংযুক্ত আরব আমিরাতের ছয়টি শাসক পরিবারের একটি। শাসককে দুবাইয়ের রাজপরিবারের হাউস অফ মাকতুমের প্রধান হিসেবেও বিবেচনা করা হয়। সংযুক্ত আরব আমিরাতের মধ্যে দুবাই আমিরাতের একীকরণের পর, দুবাইয়ের শাসক নামমাত্র সংযুক্ত আরব আমিরাতের উপরাষ্ট্রপতি এবং সংযুক্ত আরব আমিরাতের প্রধানমন্ত্রীর পদ গ্রহণ করেন এবং ফেডারেল সুপ্রিম কাউন্সিলে দুবাইয়ের জন্য সংরক্ষিত আসনে বসেন।
ইতিহাস
১৮৩৩ সালে আবুধাবির শাসক বানি ইয়াস উপজাতির একটি অভিবাসী শাখা বুর দুবাইয়ের ছোট মাছ ধরার গ্রামে বসতি স্থাপন করে যেখানে মাকতুম বিন বুট্টি বিন সুহাইল ১৮৩৬ সালের মধ্যে আল-মাকতুম রাজবংশ প্রতিষ্ঠা করে দুবাইয়ের একমাত্র শাসক হন। অপেক্ষাকৃত ছোট দুবাই আবুধাবির অনেক বড় আল নাহিয়ান রাজবংশ এবং শারজার আল কাসিমি রাজবংশের মধ্যে মাছ ধরা, মুক্তা এবং বৈদেশিক বাণিজ্যের উপর নির্ভর করত এবং ব্রিটিশ বাহিনীর সাথে সুসম্পর্ক স্থাপন করে যা অবশেষে ব্রিটিশদের সাথে একটি চুক্তি স্বাক্ষরের মাধ্যমে পরিণত হয়। ১৮৯২ একচেটিয়াভাবে ব্রিটিশ সাম্রাজ্যের সাথে সমস্ত অর্থনৈতিক এবং বৈদেশিক সম্পর্কের বিষয়ে চুক্তিবদ্ধ রাষ্ট্রের অংশ হিসাবে মোকাবেলা করা। ১৯৭১ সালে যুক্তরাজ্যের প্রত্যাহারের পর, দুবাইয়ের তৎকালীন শাসক রশিদ বিন সাইদ আল মাকতুম সাবেক চুক্তিবদ্ধ রাষ্ট্রের অন্যান্য শাসক পরিবারের সাথে সংযুক্ত আরব আমিরাত গঠন করেন, যেখানে দুবাইয়ের শাসকের অবস্থান উল্লেখযোগ্যভাবে বজায় রয়েছে। আমিরাতের বিচার বিভাগ, নির্বাহী এবং আইনসভার নিয়ন্ত্রণ সহ সংযুক্ত আরব আমিরাতের ফেডারেল সরকারের কাছ থেকে স্বায়ত্তশাসন।
কার্যাবলী এবং কর্তৃত্ব
দুবাইয়ের শাসক হলেন আমিরাতের প্রধান, এবং দুবাই সরকারের নির্বাহী বিভাগের প্রধান, যেটি শাসকের দ্বারা নিযুক্ত এবং তত্ত্বাবধানে সংযুক্ত আরব আমিরাতের ফেডারেল বিচার বিভাগ থেকে স্বাধীন বিচার বিভাগও পরিচালনা করে। দুবাইয়ের শাসক এমন আইন প্রতিষ্ঠার জন্য রাজকীয় ডিক্রি জারি করেন যা সংযুক্ত আরব আমিরাতের সংবিধানের সাথে সাংঘর্ষিক নয়, দুবাই সরকারী বিভাগগুলি প্রতিষ্ঠা, একীভূত বা বিলুপ্ত করে এবং দুবাইয়ের বিচার ব্যবস্থার সদস্য এবং সদস্যদের সহ দুবাই আমিরাত জুড়ে যে কোনও গুরুত্বপূর্ণ পদে নিয়োগ দেয়। দুবাই এক্সিকিউটিভ কাউন্সিল, দুবাই আমিরাতের আইন প্রণয়নকারী শাখা।
ক্ষমতাসীন আল-মাকতুম পরিবার এবং দুবাই সরকার, বা শাসক পরিবারের সদস্যদের দ্বারা প্রত্যক্ষ বা পরোক্ষভাবে নিয়ন্ত্রিত ব্যক্তিগত কোম্পানিগুলির মধ্যে জটিল সম্পর্কের অংশ হিসাবে, দুবাইয়ের শাসকের আমিরাতের বড় কোম্পানিগুলির উপর ব্যাপক কর্তৃত্ব ও প্রভাব রয়েছে।
দুবাইয়ের শাসক (১৮৩৩-বর্তমান)
দুবাই আমিরাতের শাসক:
ইয়ং ইন্ডিয়া
থাম্ব| তরুণ ভারত ইয়ং ইন্ডিয়া ১৯১৬ খ্রিস্টাব্দে লালা লাজপত রায়  দ্বারা প্রতিষ্ঠিত এবং পরে মহাত্মা গান্ধী দ্বারা প্রকাশিত একটি  ইংরেজি ভাষার সাপ্তাহিক পত্রিকা। এই পত্রিকার মাধ্যমে, মহাত্মা গান্ধী ভারতের স্ব-শাসন বা স্বরাজের দাবিকে জনপ্রিয় করতে চেয়েছিলেন এবং সেই সঙ্গে তার অহিংস আন্দোলনের দর্শন প্রচার করাও ছিল আর একটি লক্ষ্য।
১৯১৯ খ্রি. হতে ১৯৩১ খ্রিস্টাব্দ পর্যন্ত মহাত্মা গান্ধী সত্যাগ্রহ ও অহিংসার আদর্শ প্রচারের মাধ্যম হিসাবে নির্দিষ্ট করেছিলেন। ১৯১৯ খ্রিস্টাব্দের ৮ অক্টোবর ছিল পত্রিকাটির গান্ধীজির দ্বারা প্রকাশনার প্রথম দিন।
গান্ধীজি পত্রিকাটিতে বিভিন্ন সময়ে যে সমস্ত বিষয়ে পরামর্শ, বাণী বা উক্তি ব্যক্ত করেছেন, তা দেশবাসীকে বিশেষকরে, তরুণদের অনুপ্রাণিত করেছিল। এমনকি স্বাধীনতার জন্য অনেক তরুণ পড়াশোনা ছেড়ে তার আহ্বানে আন্দোলনে ঝাঁপিয়ে পড়েছিল। ভারতীয় উপমহাদেশের ব্রিটিশ বিরোধী স্বাধীনতা আন্দোলন সংগঠিত করার ক্ষেত্রে গান্ধীজির অহিংসার ব্যবহার সম্পর্কিত অনন্য আদর্শ এবং চিন্তাভাবনা ছড়িয়ে দিতে  এবং ব্রিটিশ শাসকের কাছ থেকে ভারতের চূড়ান্ত স্বাধীনতার জন্য ভারতের তরুণ শক্তিকে সংগঠিত এবং পরিকল্পনার ক্ষেত্রে ইয়ং ইন্ডিয়ার ভূমিকা নিঃসন্দেহে ছিল অপরিসীম। থাম্ব| ১৯১৯ খ্রিস্টাব্দে প্রকাশিত ইয়ং ইন্ডিয়া'র একটি কপি
সুপ্তপর্ব (রোগবিস্তার বিজ্ঞান)
রোগবিস্তার বিজ্ঞানের আলোচনায়, বিশেষত সংক্রামক রোগের সঞ্চারতত্ত্ব (প্রতিমান নির্মাণ) বিষয়ক আলোচনায় সুপ্তপর্ব (Latent period বা Latency period) বা প্রাক-সংক্রামক পর্ব (Pre-infectious period) বলতে কোনও ব্যক্তি বা পোষক একটি রোগ সংক্রামক জীবাণু দ্বারা সংক্রামিত বা আক্রান্ত হবার মূহূর্ত থেকে সংক্রামক হবার (অর্থাৎ অন্য ঝুঁকিগ্রস্ত ব্যক্তিদেরকে রোগ সংক্রামক জীবাণু সংবহনে সমর্থ হবার) মুহূর্ত পর্যন্ত যে সময়ের ব্যবধান, সেই সময়ের ব্যবধানটিকে বোঝানো হয়।
সংক্রামক রোগের সঞ্চারতত্ত্বের অন্যান্য সংশ্লিষ্ট ধারণার সাথে সম্পর্ক
একটি সংক্রামক রোগের বা মহামারীর ছড়িয়ে পড়া বা সঞ্চারিত হওয়ার কর্মপদ্ধতি বুঝতে হলে তিনটি সময়ের পর্বের ধারণার মধ্যকার পার্থক্য সাবধানতার সাথে অনুধাবন করা আবশ্যক। এগুলি হল উন্মেষ পর্ব, প্রাক-সংক্রামক বা সুপ্তপর্ব এবং সংক্রামক পর্ব। আরও দুইটি প্রাসঙ্গিক ও গুরুত্বপূর্ণ সময়ের পর্ব-জাতীয় ধারণা হল প্রজন্মকাল ও ক্রমিক কাল-ব্যবধান।
যখন কোনও সম্ভাব্য রোগ সৃষ্টিকারী সংক্রামক জীবাণু সফলভাবে একটি পোষকদেহ আরেকটি পোষকদেহে সংবাহিত হয়, তখন নতুন পোষকদেহটিতে রোগের সংক্রমণ শুরু হয়েছে বলা হয়। রোগ সংক্রামক জীবাণুগুলি নতুন পোষকের দেহের প্রবেশ করার পরে সেই দেহের অনাক্রম্য প্রতিক্রিয়াকে সামলে নেওয়া বা এড়িয়ে যাওয়ার জন্য এবং পোষকের দেহের পছন্দনীয় অবস্থানে ভ্রমণ করে প্রজনন বা প্রতিলিপিকরণ শুরু করার জন্য কিছু সময় নেয়। যখন রোগসংক্রামক জীবাণুগুলি যথেষ্ট পরিমাণে সংখ্যাবহুল ও বিষাক্ত হয়ে ওঠে ও পোষকের দেহে ক্ষতিসাধন করতে শুরু করে, তখন পোষকটি একটি রোগী হিসেবে গণ্য হবার মতো লক্ষণ-উপসর্গ প্রকাশ করতে শুরু করে (অর্থাৎ পোষকটি লক্ষণ-উপসর্গবাহী রোগীতে পরিণত হয়)। রোগ সংক্রামক জীবাণুর আক্রমণের মুহূর্ত থেকে পোষকের দেহের রোগের লক্ষণ-উপসর্গের সূত্রপাতের (প্রথম প্রকাশ) মুহূর্তের মধ্যে সময়ের যে ব্যবধান, সেই সময়ের ব্যবধানটিকে রোগের "উন্মেষ পর্ব" (Incubation period) বলে। উন্মেষ পর্ব শেষ হবার পরে পোষকটি লক্ষণ-উপসর্গবাহী পর্বে (Symptomatic period) প্রবেশ করে। অধিকন্তু, রোগ সংক্রমণের কিছু সময় পরে পোষকটি রোগ সংক্রামক জীবাণুগুলিকে অন্য ঝুঁকিগ্রস্ত পোষকের দেহে ছড়িয়ে দেবার সামর্থ্য অর্জন করে, অর্থাৎ পোষকটি নিজেই সংক্রামক প্রাণীতে পরিণত হয়। রোগের উপর নির্ভর করে পোষক ব্যক্তিটি উন্মেষ পর্বের সময় সংক্রামক প্রাণীতে পরিণত হতেও পারে বা না-ও হতে পারে। উন্মেষ পর্বটি রোগ সংবহনের সঞ্চারতত্ত্বের একটি গুরুত্বপূর্ণ ধারণা, কেননা এটি সংক্রমণের মুহূর্তের সাপেক্ষে উপসর্গের ভিত্তিতে রোগ শনাক্ত করার মুহূর্তটি নির্ণয় করে, যা সংক্রামক রোগের উপসর্গভিত্তিক নজরদারির উপর ভিত্তি করে গৃহীত রোগ নিয়ন্ত্রণকারী ব্যবস্থাগুলির কার্যকারিতা বা সফলতার মূল্যায়নে সহায়ক হতে পারে।
সংক্রমিত হবার মুহূর্ত থেকে সংক্রামকে পরিণত হবার মুহূর্ত পর্যন্ত সময়কালকে প্রাক-সংক্রামক পর্ব বা সুপ্তপর্ব বলে। সুপ্তপর্বের সময় একজন পোষক লক্ষণ-উপসর্গ প্রদর্শন বা অনুভব করতেও পারে বা না-ও করতে পারে (অর্থাৎ উন্মেষপর্বটি শেষ হতেও পারে বা না-ও হতে পারে), কিন্তু উভয় ক্ষেত্রেই পোষক অন্য পোষকদেরকে সংক্রমিত করতে তথা অন্য পোষকের দেহে রোগ সংক্রামক জীবাণু সংবহন করতে সমর্থ হয় না। তাই উন্মেষ পর্ব নয়, বরং সুপ্তপর্বই কোনও সংক্রামক রোগ বা মহামারীর সঞ্চারণতত্ত্বে অধিকতর প্রভাব বিস্তার করে।
যে পর্বে বা সময়কালে পোষকটি সংক্রামক থাকে, অর্থাৎ যে পর্বে রোগ সংক্রামক জীবাণুগুলি সরাসরি বা পরোক্ষভাবে সংক্রমিত পোষক থেকে অন্য কোনও ব্যক্তিতে সংবাহিত হতে পারে, সেই পর্বটিকে সংক্রামক পর্ব (infectious period বা period of communicability) বলে। প্রাক-সংক্রামক পর্ব বা সুপ্তপর্বের সমাপ্তি থেকে যে মুহূর্তের পর পোষক আর অন্য কোনও ব্যক্তির দেহে রোগ ছড়াতে পারে না, এই দুই মুহূর্তের মধ্যবর্তী সময়কালটি দ্বারা সংক্রামক পর্বকে সংজ্ঞায়িত করা হয়। সংক্রামক পর্বের সময় একটি পোষক লক্ষণ-উপসর্গ প্রদর্শন করতেও পারে বা না-ও করতে পারে, কিন্তু সেটি অন্য পোষকদের সংক্রামিত করার সামর্থ্য রাখে। সংক্রমিত পোষকের দেহ অনাক্রম্য প্রতিক্রিয়া সৃষ্টি করার কতটুকু ক্ষমতা রাখে, তার উপর সংক্রামক পর্বের স্থায়িত্বকাল তার উপর নির্ভর করে।
কিছু কিছু ক্ষেত্রে প্রাক-সংক্রামক বা সুপ্তপর্বটি ও উন্মেষপর্বটি একই সময়ে ঘটে এবং প্রায় একই স্থায়িত্বকালের অধিকারী হয়। এই ক্ষেত্রে সংক্রমিত ব্যক্তিটি লক্ষণ-উপসর্গ প্রকাশ করার কাছাকাছি সময়েই সংক্রামক পোষকে পরিণত হয়। আবার অন্য কিছু কিছু রোগের ক্ষেত্রে, যেমন জলবসন্ত বা সার্স (তীব্র প্রকট শ্বাসযন্ত্রীয় সংলক্ষণ) রোগের ক্ষেত্রে, পোষক প্রাণীটি লক্ষণ-উপসর্গ প্রকাশ পাওয়ার কিছু পরে সংক্রামক প্রাণীতে পরিণত হয়। এ ক্ষেত্রে সুপ্তপর্বটি উন্মেষ পর্ব অপেক্ষা দীর্ঘতর হয়। উপরোক্ত দুই ধরনের ক্ষেত্রে লক্ষণ-উপসর্গ নজরদারি করে কার্যকরভাবে সংক্রামক রোগটিকে নিয়ন্ত্রণ করা সম্ভব। একটি সংশ্লিষ্ট ধারণা হল মোচন পর্ব (shedding period), যা হল কোনও পোষক বা রোগী তার লালা, থুথু, মূত্র, মল বা অন্যান্য দেহজ তরলের মাধ্যমে দেহ থেকে রোগ সংক্রামক জীবাণু নিষ্ক্রান্ত করে পরিবেশে ছড়াতে পারে।
এর বিপরীতে কিছু কিছু সংক্রামক রোগের ক্ষেত্রে পোষকটি সংক্রামকে পরিণত হবার কিছু পরে চিকিৎসাযোগ্য রোগের লক্ষণ-উপসর্গগুলি প্রকাশ পেয়ে থাকে। এই ক্ষেত্রে, প্রাক-সংক্রামক বা সুপ্তপর্বটির স্থায়িত্বকাল উন্মেষ পর্ব অপেক্ষা হ্রস্বতর হয়, উন্মেষপর্ব শেষ হবার আগেই সংক্রামক পর্বটি শুরু হয়ে যায় এবং পোষকটি কোনও পর্যবেক্ষণযোগ্য লক্ষণ-উপসর্গ ছাড়াই অন্যদেরকে সংক্রমিত করতে পারে। এই প্রারম্ভিক ও মৃদু প্রকৃতির সংক্রমণ যার লক্ষণ-উপসর্গগুলি ডাক্তারি পরীক্ষায় শনাক্ত করা যায় না, তাকে অপ্রকাশ্য সংক্রমণ (subclinical infection) বলে। সংশ্লিষ্ট ব্যক্তিটিকে রোগটির একজন লক্ষণ-উপসর্গহীন বাহক বলা হয়। উদাহরণস্বরূপ, এইচআইভি/এইডস (অর্জিত অনাক্রম্যতার অভাবজনক সংলক্ষণ) রোগের ক্ষেত্রে উন্মেষ পর্বটি সুপ্তপর্বের তুলনায় বহু বছর দীর্ঘ হতে পারে। একারণে এইচআইভি ভাইরাস দ্বারা সংক্রমিত কোনও ব্যক্তি কোনও লক্ষণ-উপসর্গ প্রদর্শন করা ছাড়াই নিজের অজান্তে ঝুঁকিগ্রস্ত ব্যক্তিদের দেহে বছরের পর বছর ধরে জীবাণুটি ছড়িয়ে দিতে পারেন। করোনাভাইরাস রোগ ২০১৯ বা কোভিড-১৯-এর ক্ষেত্রে সংক্রামক পর্বটি লক্ষণ-উপসর্গ প্রকাশের প্রায় ২ দিন আগে শুরু হয় এবং এই প্রাক-উপসর্গ পর্বে দ্বিতীয় কোনও ব্যক্তিতে সংক্রমণগুলির ৪৪% সংঘটিত হয়ে থাকে। এই ধরনের তাৎপর্যপূর্ণ সংখ্যক প্রাক-উপসর্গ (বা লক্ষণ-উপসর্গহীন) সংবহনের ক্ষেত্রগুলিতে লক্ষণ-উপসর্গের নজরদারির উপর নির্ভরশীল রোগ নিয়ন্ত্রণ পদ্ধতিগুলির (যেমন অন্তরণ, সংক্রামক বাহক অনুসন্ধান, উন্নত স্বাস্থ্যবিধি পালন, ইত্যাদি) কার্যকারিতা হ্রাস পাওয়ার সম্ভাবনা থাকে, কেননা লক্ষণ-উপসর্গ প্রকাশের আগেই তাৎপর্যপূর্ণ সংখ্যায় অন্য ব্যক্তিতে সংবহন ঘটে যেতে পারে। তাই সংক্রামক রোগ নিয়ন্ত্রণের পদক্ষেপগুলি নকশা বা পরিকল্পনা করার আগে এই ব্যাপারটি গণনায় ধরতে হয়। <!-- The infectious period is a very important element in the infectious disease spreading dynamics. If the infectious period is long, then the measure of secondary infections (represented by the basic reproduction number, R0) will generally be larger, regardless of the infectiousness of the disease. For example, even though HIV/AIDS has a very low transmission potential per sexual act, its basic reproduction number is still very high because of its unusually long infectious period spanning many years. From the viewpoint of controlling an epidemic, the goal is to reduce the effective infectious period either by treatment or by isolating the patient from the community. Sometimes a treatment can paradoxically increase the effective infectious period by preventing death through supportive care and thereby increasing the probability of infection of other individuals.
Since the precise moment of infection is very difficult and almost impossible to detect, the generation time is not properly observable for two successive hosts. Generally, in infectious disease statistics, the onset of clinical symptoms for all the hosts are reported. For two successive generations (or cases or hosts) in a chain of infection, the serial interval is defined as the period of time between the onset of clinical symptoms in the first host and the onset of analogous clinical symptoms in the second host. Just like the generation time, the length of the serial interval depends on the lengths of the latent period, the infectious period and the incubation period. Therefore the serial interval is often used as a proxy measure to estimate the generation time.
Usage of the term outside epidemiology
Outside the confines of epidemiology, the term "latent period" may be defined in some general-purpose dictionaries (e.g. the Collins English Dictionary or Merriam-Webster Online Dictionary ) as being the time interval between infection by a pathogen and the onset of symptoms, i.e., as a synonymous term for the epidemiologically different concept of "incubation period".
In the discussion of cancers (a non-infectious disease), the term "latency period" is used to indicate the time that passes between being exposed to something that can cause disease (such as radiation or a virus) and having symptoms. Doctors and medical journals may speak of "latent" tumors, which are present but not active or causing symptoms.
In the discussion of syphilis (a sexually transmitted infectious disease), the term "latent" refers to asymptomatic periods with different degrees of infectiousness. -->
কালিম
কালিম (বৈজ্ঞানিক নাম: Papilio polytes(Linnaeus)) এক প্রজাতির বড় আকারের প্রজাপতি। এরা ‘প্যাপিলিওনিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার।
উপপ্রজাতি
কালিমের উপপ্রজাতিগুলি হল ঃ-
আকার
কালিমের প্রসারিত অবস্থায় ডানার আকার ৯০-১০০  মিলিমিটার দৈর্ঘের হয়।
বিস্তার
সমগ্র এশিয়া মহাদেশ তথা পাকিস্তান, ভারত, বাংলাদেশ, নেপাল, শ্রীলঙ্কা, মায়নামার, থাইল্যান্ড, দক্ষিণ এবং পশ্চিম চীনদেশ, তাইওয়ান, হংকং, জাপান, ভিয়েতনাম, লাওস, কাম্বোডিয়া, আন্দামান ও নিকোবর দ্বীপপুঞ্জ, পূর্ব মালয়েশিয়ার দ্বীপ সমূহ, ব্রুনেই, ইন্দোনেশিয়ার কিছু অংশ, ফিলিপাইন্স এবং উত্তর মেরিয়ানা (সাইপান) অঞ্চল এই প্রজাপতির প্রাপ্তিস্থল। ভারতবর্ষের জয়ন্তী নদীর চরে এবং সুন্দরবনের জঙ্গল সংলগ্ন গ্রামগুলিতে এদের দেখতে পাওয়া যায়।
বিবরণ
এদের রং ঘন কালো হয় এবং নিচের ডানার মধ্যবর্তী অংশ বরাবর সাদা দাগের সারি দেখা যায়। এদের আকার সাধারণত ৯০-১০০ মিমি. হয়ে থাকে।
পুরুষ
পুরুষ প্রজাপতিদের শুধুমাত্র একক রূপান্তর হয়ে থাকে। এদের রং সাধারণত গাঢ় হয়। ডানার পেছনের প্রান্তের সঙ্গে সোয়ালো পাখির ল্যাজের সাদৃশ্য আছে । উপরের ডানার কৌণিক প্রান্ত বরাবর সাদা দাগ দেখতে পাওয়া যায় এবং এগুলোর আকার ঊর্ধ্বমুখী অবস্থায় ক্রমশ হ্রাস পেতে থাকে। নিচের ডানার প্রক্ষিপ্ত অংশে সম্পূর্ণ চাক্তির মত লম্বাটে সাদা পটি  দেখতে পাওয়া যায়। প্রান্তীয় অর্ধচন্দ্রাকৃতি লাল দাগ কখনো কখনো দেখা যায়। পুরুষরা স্ত্রীদের থেকে আকারে সাধারণত ছোট হয়, যদিও এর ব্যাতিক্রম আছে। জলবায়ু অঞ্চলের উপর নির্ভর করে পুরুষ এবং মহিলা উভয়ের আকারেই যথেষ্ট পরিবর্তন লক্ষ্য করা যায়।
স্ত্রী
স্ত্রী প্রজাপতিদের ক্ষেত্রে একাধিক রূপান্তর হয়ে থাকে। দক্ষিণ এশিয়ায়, সাধারণত তিন ধরনের রূপান্তর লক্ষ্য করা যায়।
সাইরাস রূপ
এই রূপান্তরটি পুরুষদের অনুরূপ হয়ে থাকে। পার্থক্য শুধুমাত্র লাল অর্ধচন্দ্রাকৃতি দাগের মাধ্যমে যা অত্যন্ত দৃঢ় ভাবে দৃষ্টিগোচর হয়। তিন ধরনের রূপের মধ্যে এদের সংখ্যা সবচেয়ে কম। এরা সাধারণত সেই সব জায়গায় থাকে যেখানে আলতে বা আলসিন্দুরা থাকে না। হিমাচল প্রদেশের সিমলা সংলগ্ন অঞ্চলে এদের বিশেষভাবে দেখা যায়। যদিও যদিও কয়েকটি ক্ষেত্রে এদের সঙ্গে রোমুলাস রূপের প্রজাপতির দেখাও পাওয়া গেছে।
স্টিচিয়াস রূপ
এদের সাধারণত আলতের অনুকরণকারী হিসাবে দেখা যায়। যেখানে আলতেরা উড়ে বেড়ায় সেখানে এদের দেখা পাওয়া যায়।
রোমুলাস রূপ
এদের আবার আলসিন্দুরা প্রজাপতিদের অনুকরণকারী হিসাবে দেখা যায় । যদিও এই ক্ষেত্রে ঘনিষ্ঠভাবে সাদৃশ্য লক্ষ্য করা যায় না কারণ পূর্ববর্তী রূপটি তার অনুকরণীয় প্রজাপতির থেকে নিষ্প্রভ। শরীরের রঙের ভিত্তিতে খুব সহজেই এদের আলাদা করা যায়। এক্ষেত্রে মডেল গুলির দেহ লাল রঙের এবং এদের অনুকরণকারীদের দেহের রং হয় কালচে ।
আচরণ
পুরুষ প্রজাপতিরা স্ত্রী প্রজাপতিদের থেকে তুলনামূলকভাবে দ্রুত বেগে ওড়ে। এদের সাধারনত দলবদ্ধ ভাবে স্যাঁতস্যাঁতে মাটি থেকে রস আহরণ করতে দেখা যায়। ডানা মেলে এরা সূর্যের তাপ আহরণ করে । ফুলের মধু এদের বিশেষ পছন্দ। কালিম সাধারণত স্বল্প বৃক্ষাচ্ছাদিত অঞ্চলে থাকা পছন্দ করে। পাহাড়ি অঞ্চলে বিশেষত কমলালেবু এবং লাইম এর বাগানে বর্ষা এবং বর্ষা-পরবর্তী মাসগুলিতে এদের সবচেয়ে বেশি দেখা যায়।
কুলদীপ নায়ার
thumb| আত্মজীবনী গ্রন্থে স্বাক্ষর করছেন কুলদীপ, [[বাংলা একাডেমী, ঢাকা, ২০১২]]
জন্ম ও শিক্ষা
১৯২৩ খ্রিস্টাব্দের ১৪ই আগস্ট তারিখে কুলদীপ নায়ারের জন্ম ব্রিটিশ ভারতের অন্তর্ভূত পাঞ্জাবের শিয়ালকোট নামক স্থানে। তার পিতার নাম গুরুবাক সিং এবং মাতার নাম পূরাণ দেভী। শিখ ক্ষত্রিয় সম্প্রদায়ের এই পরিবারটির মাত্রভাষা উর্দ্দু। শৈশবে তিনি গান্ধা সিং হাই স্কুলে লেখাপড়া করেছেন; অত:পর মারী কলেজে। বিএ (আনার্স) করার পর তিনি মার্কিন যুক্তরাষ্ট্রের নর্থওয়েস্টার্ণ ইউনিভার্সিটির মেডিল স্কুল অব জার্নালিজম থেকে উচ্চতর ডিগ্রী লাভ করেন। এছাড়া তিনি আইন অধ্যয়ন করতেন।
দেশত্যাগ
১৯৪৭-এ ব্রিটিশ ভারত বিভক্ত হয়ে দুটি রাষ্ট্র পাকিস্তান ও ভারত প্রতিষ্ঠিত হয়। হাজার হাজার মানুষের সঙ্গে হিন্দু ধর্মাবলম্বী কুলদীপ পাকিস্তান ত্যাগ করেন ও ভারতে স্থায়ী হয়ে যান। শিয়ালকোট থেকে তিনি আসেন দিল্লিতে। মাতৃভূমি ত্যাগের অশ্রুবহ ঘটনা তাকে চিরকাল তাড়িয়ে নিয়ে বেড়িয়েছে। প্রভাবশালী সাংবাদিক হিসাবে ভারত-পাকিস্তানের শান্তিপূর্ণ সুসম্পর্ক প্রতিষ্ঠার লক্ষ্যে তিনি সর্ব্বদা সক্রিয় ভূমিকা রেখেছেন।
দিল্লির একটি উর্দু পত্রিকা দৈনিক আনজাম-এর রিপোর্টারের চাকরির মাধ্যমে যুবক কুলদীপ নায়ারের সাংবাদিকতার গোড়াপত্তন। পরবর্তী কালে একটি জাতীয় একটি বার্তা সংস্থায় তিনি কাজ করেছেন। দিল্লী থেকে প্রকাশিত দৈনিক স্টেটসম্যান পত্রিকায় আবাসিক সম্পাদক হিসেবে যোগ দেন। মাঝে এক বছরের বিরতি ছাড়া দীর্ঘ ৪৫ বছর একটানা তিনি ‘বিটুইন দ্য লাইন’ শিরোনামে কলাম লিখছেন।
জীবিকা ও লেখালিখি
তার প্রথম চাকরি দিল্লীর দৈনিক আন্জাম পত্রিকায় রিপোর্টার হিসাবে। দৈনিক স্টেটসম্যান পত্রিকায় কাজ করেছেন দীর্ঘকাল। ১৯৯০ খ্রিস্টাব্দে তাকে লন্ডনে ভারতের হাইকমিশনার নিয়োগ করা হয়। ১৯৯৭-এর আগস্টে তিনি রাজ্যসভার সদস্য নির্ব্বাচিত হন। ২০০৭ থেকে তিনি উর্দ্দু ভাষায় পাকিস্তানের দৈনিক পত্রিকা জং এবং ওয়াক্ত-এ কলাম লিখছেন।
মানবাধিকার তৎপরতা
১৯৭৫-৭৭ মেয়াদে জরুরী অবস্থার বিরূদ্ধে লেখালিখির জন্য ইন্দিরা গান্ধী সরকার তাকে কারান্তরীণ করে।
প্রকাশিত গ্রন্থ
thumb|thumb| কুলদীপ নায়ারের আত্মজীবনী বিয়ণ্ড দ্য লাইন্স ঢাকা থেকে প্রকাশিত হয় ২০১২ খ্রিস্টাব্দে
মৃত্যু
২০১৮ সালের ২৩ আগস্ট ভোরে দিল্লির একটি হাসপাতালে প্রবীণ এই সাংবাদিক মৃত্যুবরণ করেন। তার মৃত্যুতে শোক প্রকাশ করেন ভারতের প্রধানমন্ত্রী নরেন্দ্র মোদি টুইটারে শোক প্রকাশ করে বার্তা দেন। এছাড়া আরো অনেকে শোক জানিয়েছেন।
ঈদ, নরওয়ে
ঈদ নরওয়ের সগন অগ ফজরদানের একটি পৌরসভা। এটি ঐতিহ্যবাহী জেলা নর্ডফজরডে অবস্থিত। ঈদ অঞ্চলটি অপেরা, ফজর্ড ঘোড়া, কেনাকাটা এবং হাইকিং সুবিধার জন্য সুপরিচিত। এই অঞ্চল কৃষিপ্রধান হলেও ব্যবসা-বাণিজ্যও এখানে সমান গুরুত্বপূর্ণ। ১৮৩৮ সালের ১ জানুয়ারি ঈদ পৌরসভা হিসেবে প্রতিষ্ঠিত হয়।
বাঘেলখণ্ড
বাগেলখণ্ড বা বাঘেলখণ্ড হল একটি অঞ্চল এবং মধ্য প্রদেশের ভারতের একটি পর্বতশ্রেণী যা মধ্য প্রদেশের উত্তর-পূর্বাঞ্চল এবং দক্ষিণ-পূর্ব উত্তর প্রদেশের একটি ছোট অঞ্চল জুড়ে অবস্থিত। মধ্য প্রদেশের জেলাগুলি রেভা, সাতনা, শাহডল, সিধি, এবং উত্তর প্রদেশের সিংরৌলি এবং চিত্রকূট অন্তর্ভুক্ত রয়েছে।
বাগেলখণ্ড উত্তর ও পূর্বে ইন্দো-গাঙ্গীয় সমভূমি, পশ্চিমে বুন্দেলখন্ড এবং দক্ষিণে বিন্ধ্য রেঞ্জ দ্বারা বেষ্টিত।
পাউলির অপবর্জন নীতি
কোয়ান্টাম বলবিজ্ঞানে পাউলির অপবর্জন নীতি থেকে জানা যায় যে অর্ধ-পূর্ণসংখ্যার স্পিন বা ঘূর্ণন সহ দুই বা ততোধিক অভিন্ন কণা অর্থাৎ ফার্মিয়ন একসাথে একই কোয়ান্টাম তন্ত্রের একই কোয়ান্টাম স্তরে অবস্থান করে না। এই তত্ত্বটি ১৯২৫ সালে অস্ট্রীয় পদার্থবিদ ভোল্‌ফগাং পাউলি ইলেকট্রন-এর জন্য ব্যাখ্যা দিয়েছিলেন। পরবর্তীকালে ১৯৪০ সালের স্পিন-পরিসংখ্যান তত্ত্বের মধ্যে সমস্ত ফার্মিয়ন অন্তর্ভুক্ত হয়েছিল।
পরমাণু মধ্যবর্তী ইলেকট্রনের ক্ষেত্রে বলা যায় যে, একটি বহু ইলেকট্রনযুক্ত পরমাণুর যেকোনো দুটি ইলেকট্রনের চারটি কোয়ান্টাম সংখ্যার মান কখনই একই হয় না। চারটি কোয়ান্টাম সংখ্যা হল যথাক্রমে – মূখ্য কোয়ান্টাম সংখ্যা (n), গৌণ কোয়ান্টাম সংখ্যা (l), চুম্বকীয় কোয়ান্টাম সংখ্যা (mℓ) এবং ঘূর্ণন কোয়ান্টাম সংখ্যা (ms) । উদাহরণস্বরূপ, একই পারমাণবিক কক্ষককে অবস্থিত দুটি পরমাণুর n, ℓ ও mℓ সমান হলেও ঘূর্ণন কোয়ান্টাম সংখ্যা ms পৃথক হয় অর্থাৎ সমকক্ষস্থ দুটি ইলেকট্রনের ঘূর্ণন অভিমুখ পরস্পর বিপরীত। একটির মান 1/2 হলে অন্যটির মান −1/2।
বোসন কণা (পূর্ণ স্পিন বা ঘূর্ণন সম্পন্ন কণা) পাউলির অপবর্জন নীতি মেনে চলে না। যতখুশি বোসন কণা একই কোয়ান্টাম স্তরে অবস্থান করে। যেমন, বোস-আইনস্টাইন ঘনীভবন লেজার অথবা পরমাণুর সাহায্যে ফোটন উৎপাদিত হয়।
আরও জটিল বিবৃতি হল, দুটি অভিন্ন কণা বিনিময়ের সময় মোট(অনেক সংখ্যক কণা) তরঙ্গ ফাংশন ফার্মিয়নের জন্য অপ্রতিসম এবং বোসনের জন্য প্রতিসম। এর অর্থ এই যে, দুটি অভিন্ন কণার মধ্যে স্থান ও স্পিন স্থানাঙ্কগুলি বিনিময় হয়, তাহলে মোট তরঙ্গ চিত্র ফার্মিয়নের জন্য তার চিহ্ন পরিবর্তন করলেও বোসনের জন্য অপরিবর্তিত থাকে।
যদি দুটি ফার্মিয়ন একই কক্ষে অবস্থান করে, তাহলে তাদের পারস্পরিক অবস্থান বিনিময়ের পরেও তরঙ্গচিত্র অপরিবর্তিত থাকে। সম্মিলিত তরঙ্গচিত্রে উভয়েই ফার্মিয়নগুলির প্রয়োজন অনুসারে চিহ্ন পরিবর্তন করতে পারে এবং অপরিবর্তিত থাকতে পারে তখনই যখন পদার্থের অস্তিত্ব থাকে না। এই যুক্তি বোসন কণার জন্য প্রযোজ্য নয় কারণ বোসনের চিহ্নের পরিবর্তন হয় না।
সারসংক্ষেপ
পাউলির অপবর্জন নীতি শুধুমাত্র সমস্ত ফার্মিয়নের আচরণ ব্যাখ্যা করে কিন্তু বোসন কণার জন্য অন্য নীতি প্রযোজ্য। ফার্মিয়নের মধ্যে রয়েছে কোয়ার্ক, ইলেকট্রন ও নিউট্রিনো এর মতো মৌলিক কণা। এছাড়াও, বেরিয়ন যেমন প্রোটন ও নিউট্রন (তিনটি কোয়ার্ক থেকে গঠিত অতিপারমাণবিক কণা) এবং কিছু পরিমাণ (যেমন হিলিয়াম-3) ফার্মিয়ন পাউলির অপবর্জন নীতি দিয়ে বর্ণনা করা হয়। প্রতিটি পরমাণুরই বিভিন্ন সামগ্রিক ঘূর্ণন বা স্পিন থাকতে পারে, যা থেকে জানা যায় সেগুলো ফার্মিয়ন না বোসন। উদাহরণস্বরূপ হিলিয়াম-3 এর স্পিন 1/2 তাই এটি ফার্মিয়ন, কিন্তু হিলিয়াম-4 এর ঘূর্ণন 0 তাই এটি বোসন। পাউলির অপবর্জন নীতি দৈনন্দিন জীবনে পদার্থের অনেক বৈশিষ্ট্যকে বর্ণনা করে, পদার্থের স্থায়িত্ব থেকে পরমাণুর রাসায়নিক ধর্ম পর্যন্ত।
"অর্ধ-পূর্ণসংখ্যা স্পিন" এর অর্থ হলো ফার্মিয়নের কৌণিক ভরবেগের মান (প্ল্যাঙ্কের ধ্রুবক) অর্ধ-পূর্ণসংখ্যার গুণ (1/2,3/2,...)। কোয়ান্টাম বলবিজ্ঞানের তত্ত্বে ফার্মিসন অপ্রতিসম অবস্থায় থাকে। বিপরীতভাবে পূর্ণ সংখ্যক স্পিন যুক্ত বোসন কণার তরঙ্গ প্রতিসম প্রকৃতির এবং একটি কোয়ান্টাম শক্তিস্তরেই অবস্থান করতে পারে। বোসনগুলির মধ্যে রয়েছে ফোটন, যুগ্ম কপার যা অতিপরিবাহিতা এবং W ও Z বোসন এর জন্য দায়ী। ফার্মিয়ন নামটি এসেছে ফার্মি-ডিরাক পরিসংখ্যানগত বন্টন থেকে, যেটি তারা মেনে চলে। অপরপক্ষে বোসন নাম এসেছে বসু-আইনস্টাইন পরিসংখ্যান থেকে।
ইতিহাস
বিংশ শতাব্দীর শুরুর দিকে এই ধারণা স্পষ্ট হয়ে যায় যে জোড় সংখ্যার ইলেকট্রন সহ পরমাণু ও অণুগুলি বিজোড় সংখ্যক ইলেকট্রনের তুলনায় রাসায়নিকভাবে স্থিতিশীল। গিলবার্ট নিউটন লুইসের 1916-র প্রবন্ধে "পরমাণু ও অণু" উদাহরণ স্বরূপ,তার রাসায়নিক ধর্মের ছয়টি সূত্রের মধ্যে তৃতীয় সূত্র থেকে জানা যায় যে কোনো শক্তিস্তরে (shell) সমান সংখ্যক ইলেকট্রন ধরে রাখে এবং বিশেষ করে 8টি ইলেকট্রন ধরে রাখে। যা তিনি সাধারণত একটি ঘনকের আটটি কোনে প্রতিসমভাবে সাজানো বলে ধরে নিয়েছিলেন। 1919 সালে রসায়নবিদ আর্ভিং ল্যাংমিউয়র পরামর্শ দিয়েছিলেন যে পরমাণুতে ইলেকট্রনগুলিকে কোনোভাবে সংযুক্ত বা ক্লাস্টার করা হলে পর্যায় সারণী ব্যাখ্যা করা যেতে পারে। ইলেকট্রনের গ্রুপগুলো নিউক্লিয়াসের চারপাশে ইলেকট্রনের শক্তিস্তরে অবস্থান করে। 1922 সালে, নিলস বোর তার বোর মডেল সংশোধিত করেন এই মনে করে যে নির্দিষ্ট সংখ্যক ইলেকট্রন (উদাহরণস্বরূপ 2,8 এবং 18) স্থিতিশীল "বন্ধ শেল"-এর সাথে মিলে যায়।
পাউলি এই সংখ্যাগুলির জন্য একটি ব্যাখ্যা খুঁজছিলেন, যা প্রথমে শুধুমাত্র অভিজ্ঞতামূলক ছিল। একই সময়ে তিনি পারমাণবিক বর্ণালীবীক্ষণ ও ফেরোচৌম্বক পদার্থ বা অয়শ্চৌম্বক পদার্থের জেমান ক্রিয়ায় পরীক্ষামূলক ব্যাখ্যা করার চেষ্টা করছিলেন। তিনি 1924 সালে এডমুন্ড সি. স্টোনারের গবেষণাপত্রে একটি প্রয়োজনীয় সূত্র খুঁজে পান, যা বর্ণনা করে মূখ্য কোয়ান্টাম সংখ্যা (n) এর একটি প্রদত্ত মানের জন্য একটি বাহ্যিক চৌম্বকক্ষেত্রে ক্ষারীয় ধাতব বর্ণালীতে একটি ইলেকট্রনের শক্তিস্তরের সংখ্যা। যেখানে সমস্ত ক্ষয়প্রাপ্ত শক্তিস্তরগুলি পৃথক করা হয়, n এর একই মানের জন্য নিষ্ক্রিয় গ্যাস বা নোবেল গ্যাসগুলির বন্ধ শেলের ইলেকট্রন সংখ্যার সমান। এর ফলে পাউলি বুঝতে পেরেছিলেন যে বদ্ধ শেলগুলিতে ইলেকট্রনের জটিল সংখ্যাগুলিকে প্রতিটি স্তরে একটি ইলেকট্রনের সাধারণ নিয়মে হ্রাস করা যেতে পারে, যদি চারটি কোয়ান্টাম সংখ্যা ব্যবহার করে ইলেকট্রন স্তরকে বর্ণনা করা হয়। এবিষয়ে তিনি একটি নতুন দ্বি-মূল্যবান কোয়ান্টাম সংখ্যা প্রবর্তন করেন, স্যামুয়েল গুডস্মিথ এবং জর্জ উহলেনব্লেক ইলেকট্রন স্পিন হিসেবে চিহ্নিত করেন।
কোয়ান্টাম স্তরের প্রতিসমতার সঙ্গে সম্পর্ক
তার বিখ্যাত বক্তৃতায় পাউলি অপবর্জন নীতির কোয়ান্টাম স্তরে প্রতিসাম্যের গুরুত্ব ব্যাখ্যা করেছিলেন:
"প্রতিসাম্যের বিভিন্ন শ্রেণীবিভাগের মধ্যে সবচেয়ে গুরুত্বপূর্ণ (যা দুটি কণার মধ্যে একটি) হল বোসন প্রতিসম শ্রেণী। যেখানে দুই কণার বেগ ও স্পিন স্থানাঙ্কগুলির পুনর্বিন্যাস হলেও মানের কোনো পরিবর্তন হয় না। অপরদিকে, ফার্মিয়ন অপ্রতিসম শ্রেণীর ক্ষেত্রে পুনর্বিন্যাসের পর তরঙ্গের অভিমুখ তথা মানও পরিবর্তিত হয়। অপ্রতিসম শ্রেণীর ক্ষেত্রে অপবর্জন নীতি সঠিক এবং সাধারণ যান্ত্রিক তরঙ্গ সূত্র।"
পাউলির অপবর্জন নীতি অনুসারে একটি একক মানযুক্ত বহু-কণার তরঙ্গের প্রকৃতি হল বিনিময়ের সাপেক্ষে অপ্রতিসম; যদি |x\rangle ও |y\rangle হিলবার্ট জগৎ -এর ভিত্তি ভেক্টরের উপর প্রতিষ্ঠিত পাল্লা একটি একক কণার তন্ত্রকে প্রকাশ করে, তারপর টেনসর গুণফল ভিত্তি ভেক্টর তৈরী করে। হিলবার্ট স্পেসের এই ধরনের দুটি কণা একটি তন্ত্রকে বর্ণনা করে। যেকোনো দুই-কণা অবস্থাকে এই ভিত্তি ভেক্টরগুলির একটি সুপারপজিশন (অর্থাৎ সমষ্টি) হিসেবে প্রকাশ করা যেতে পারে:
যেখানে A(x,y) হল একটি স্কেলার ধ্রুবক। মান বিনিময়ের ফলে A(x,y) = −A(y,x) হলে অপ্রতিসম। x = y হলে A(x,y) = 0 হয়, যা পাউলির অপবর্জন নীতি। এটি যেকোনো ভিত্তির উপরেই সত্য কারণ ভিত্তির স্থানীয় পরিবর্তনগুলি অপ্রতিসম ম্যাট্রিক্সকে অপ্রতিসম রাখে।
বিপরীতভাবে, যদি তীর্যক পরিমাণ A(x,x) এর মান সবক্ষেত্রেই 0 হয়, তাহলে তরঙ্গের ফাংশন হবে:
এটি অবশ্যই অপ্রতিসম। এটি প্রমাণ করতে, ধরা যাক ম্যাট্রিক্স উপাদান:
এটির মান শূন্য, কারণ দুটি কণার উভয়েই সুপারপজিশন অবস্থায় থাকার সম্ভাবনা রয়েছে । কিন্তু এর সমান হল
প্রথম ও অন্তিম পদগুলো তির্যক উপাদান এবং শূন্য, তাছাড়া সমগ্র যোগফল শূন্যের সমান। সুতরাং, তরঙ্গের ফাংশন ম্যাট্রিক্স উপাদানগুলো মেনে চলে:
বা,
দুইয়ের অধিক (n > 2) কণাসহ একটি তন্ত্রে বহু কণাভিত্তিক স্তরগুলোর এক একটি কণার স্তরের n-সংখ্যক টেনশরের গুণফলে পরিণত হয় এবং তরঙ্গক্রিয়ার সহগ কে n একক-কণা স্তর দ্বারা চিহ্নিত করা হয়। অপ্রতিসাম্যের শর্তে বলা হয়েছে যে যখন যেকোনো দুটি স্তর বিনিময়ের সময় তার সহগের চিহ্ন বিপরীত হবে:  যখন i\ne j। x_i=x_j হলে, যেকোনো অসম মানের জন্য অর্থাৎ, i\ne j,   হয়।
উন্নত কোয়ান্টাম তত্ত্ব
স্পিন পরিসংখ্যান তত্ত্ব অনুযায়ী পূর্ণ স্পিন সম্পন্ন কণাগুলি প্রতিসম কোয়ান্টাম স্তরে থাকে এবং অর্ধ-পূর্ণ স্পিন সম্পন্ন কণাগুলি অপ্রতিসম অবস্থায় থাকে। অপরপক্ষে, কোয়ান্টাম বলবিজ্ঞানে শুধুমাত্র পূর্ণ বা অর্ধ-পূর্ণ স্পিন মানগুলি গৃহীত হয়। আপেক্ষিক কোয়ান্টাম ক্ষেত্র তত্ত্ব অর্ধ-পূর্ণ সংখ্যার স্পিনের ক্ষেত্রে কণাগুলিতে কাল্পনিক সময়ে একটি ঘূর্ণন নিয়ন্ত্রক প্রয়োগ করলে পাউলির নীতি মেনে চলবে।
একমাত্রায় বোসনসহ ফার্মিয়নও অপবর্জন নীতি মেনে চলে। অসীম শক্তির ডেল্টা ফাংশন বিকর্ষণমূলক মিথস্ক্রিয়া সহ একটি এক মাত্রিক বোস গ্যাস মুক্ত ফার্মিয়ন গ্যাসের সমতুল্য। এর কারণ হিসেবে বলা যায় একক মাত্রায় এমনভাবে কণার বিনিময় হওয়ার দরকার যাতে কণাগুলি একে অপরকে অতিক্রম করতে পারে; কিন্তু অসীম শক্তির বিকর্ষণ বলের জন্য এটি ঘটে না। এই মডেলটি স্রোডিঙ্গার অরেখীয় কোয়ান্টাম সমীকরণ দিয়ে বর্ণনা করা হয়েছে। ভরবেগ উপস্থিত এমন স্থানে, অপবর্জন নীতিটি ডেল্টা-ফাংশন মিথস্ক্রিয়া সহ একটি বোস গ্যাসের সসীম বিকর্ষণের জন্যও বৈধ। পাশাপাশি স্পিন ও হাবার্ড মডেলকে একক মাত্রায় সংস্পর্শে আনার জন্য এবং বেথে অ্যানসাটজ দ্বারা সমাধানযোগ্য অন্যান্য মডেলগুলির জন্যও প্রযোজ্য। বেথে অ্যানসাটজ দ্বারা সমাধানযোগ্য মডেলে ভূমি স্তর হল একটি ফার্মি শক্তি।
পরমাণু
পাউলির অপবর্জন নীতি বিভিন্ন ধরনের ভৌত ঘটনা ব্যাখ্যা করতে সাহায্য করে। পাউলির অপবর্জন নীতির একটি অতি প্রয়োজনীয় ফলাফল হল পরমাণুর বিস্তৃত ইলেকট্রন বিন্যাস গঠন এবং পরমাণুগুলি যেভাবে ইলেকট্রন ভাগবন্টন করে, রাসায়নিক উপাদানের বৈচিত্র্য ও রাসায়নিক সমন্বয় ব্যাখ্যা করে। বৈদ্যুতিকভাবে নিস্তড়িৎ বা বৈদ্যুতিক আধানহীন পরমাণুতে নিউক্লিয়াসের প্রোটনের সমান সংখ্যক ইলেকট্রন আবদ্ধ থাকে। ইলেকট্রন, একটি ফার্মিয়ন হওয়ায় অন্যান্য ইলেকট্রনের মতো একই কোয়ান্টাম স্তর দখল করতে পারে না। তাই ইলেকট্রনগুলিকে একটি পরমাণুর মধ্যে "স্ট্যাক" করতে হয়, যেমন একই কক্ষপথে থাকাকালীন বিভিন্ন স্পিন থাকতে পারে তা নিচে বর্ণিত হয়েছে।
উদাহরণস্বরূপ, একটি নিস্তড়িৎ হিলিয়াম পরমাণুর দুটি আবদ্ধ ইলেকট্রন রয়েছে, উভয়েই বিপরীত স্পিন অর্জন করে সর্বনিম্ন শক্তিস্তর (1s) দখল করে। যেহেতু স্পিন ইলেকট্রনের কোয়ান্টাম স্তরের অংশ, তাই দুটি ইলেকট্রন আলাদা কোয়ান্টাম স্তরে থাকে এবং পাউলির অপবর্জন নীতি লঙ্ঘন করে না। যাইহোক, স্পিন শুধুমাত্র দুটি ভিন্ন মানের হয়। একটি লিথিয়াম পরমাণুতে তিনটি ইলেকট্রন থাকে। তৃতীয় ইলেকট্রনটি 1s স্তরের পরিবর্তে 2s স্তরে থাকে। অনুরূপে পর্যায়ক্রমে বৃহত্তর মৌলগুলি পর্যায়ক্রমে উচ্চতর শক্তির শেল থাকে। একটি মৌলের রাসায়নিক ধর্ম মৌলটির পরমাণুর সর্ববহিস্থ কক্ষের ইলেকট্রন সংখ্যার ওপর নির্ভর করে। বিভিন্ন সংখ্যক ইলেকট্রন বিশিষ্ট পরমাণুর সর্ববহিস্থ কক্ষের ইলেকট্রন সংখ্যা সমান হলে রাসায়নিক ধর্মের সাদৃশ্য দেখা যায়। যা পর্যায় সারণীর ধারণার জন্ম দেয়‌।
হিলিয়াম পরমাণুর ওপর পাউলির অপবর্জন নীতি পরীক্ষার জন্য গর্ডন ড্রেক অনুমানভিত্তিক অবস্থার জন্য অত্যন্ত সুনির্দিষ্ট গণনা করেছিলেন। যা এটি লঙ্ঘন করে তাকে প্যারোনিক অবস্থা বলে। পরবর্তীকালে কে. ডেইলামিয়ান এট অল. ড্রেক দ্বারা গণণা করা প্যারোনিক অবস্থা 1s2s 1S0 পরীক্ষা করার জন্য একটি পারমাণবিক বর্ণালীবীক্ষণ যন্ত্র ব্যবহার করেন। এই পরীক্ষাটি সফল হয়নি এবং এই পরীক্ষায় দেখা যায় যে প্যারোনিক অবস্থার পরিসংখ্যানগত ওজনের সর্বোচ্চ সীমা 5---।(অপবর্জন নীতিটি শূন্যের ওজন বোঝায়)।
কঠিন অবস্থার বৈশিষ্ট্য
তড়িৎ পরিবাহী ও অর্ধপরিবাহী গুলিতে প্রচুর পরিমাণে আণবিক কক্ষপথ রয়েছে যা শক্তিস্তরগুলির অবিচ্ছিন্ন পটি বর্ণালী গঠন করে। শক্তিশালী পরিবাহীতে (ধাতুতে) ইলেকট্রনগুলি এতটাই অবক্ষয় হয় যে তারা একটি ধাতুর তাপ ধারকত্ব ক্ষমতাও বৃদ্ধি করতে পারে না। কঠিন পদার্থের যান্ত্রিক, বৈদ্যুতিক, চৌম্বকীয়, আলোকীয় ও রাসায়নিক ধর্ম পাউলির অপবর্জন নীতি থেকে ব্যাখ্যা করা যায়।
পদার্থের স্থায়িত্ব
পাউলির অপবর্জন নীতি থেকে এটা জানা যায় যে, সাধারণ গুঁড়ো বা বাল্ক পদার্থের স্থিতিশীল এবং কিছুটা আয়তন দখল করে। এই নীতিটি সর্বপ্রথম 1931 সালে পাউল এরেনফেস্ট দেখিয়েছিলেন, তিনি ব্যাখ্যা করেছিলেন যে প্রতিটি পরমাণুর ইলেকট্রন সর্বনিম্ন শক্তিস্তরে থাকে না এবং ক্রমান্বয়ে বড়ো কক্ষপথের দিকে অগ্রসর হয়। সুতরাং পরমাণু একটি আয়তন দখল করে এবং খুব কাছাকাছি চেপে রাখা যায় না।